На основу члана 32. Закона о локалној самоуправи („Службени гласник РС“, број 129/2007 и 47/18) и члана 40. Статута општине Гаџин Хан („Службени лист града Ниша“, број 10/19, 101/19 и 89/22),

 Скупштина општине Гаџин Хан, на седници одржаној 24. фебруара 2023. године, донела је

ОДЛУКА

о звању почасни грађанин општине Гаџин Хан

Члан 1.

Овом Одлуком установљава се звање почасни грађанин општине Гаџин Хан (у даљем тексту почасни грађанин) као јавно признање општине и утврђују услови и начин за његово додељивање.

Члан 2.

Звање почасни грађанин може се доделити појединцима чија изузетна дела или активности доприносе напретку и афирмацији Републике Србије и богатијем и хуманијем животу њених грађана.

Звање почасни грађанин може се доделити грађанима Републике Србије као и страним држављанима, осим грађанима који имају пребивалиште на територији општине Гаџин Хан.

Члан 3.

Одлуку о проглашењу за почасног грађанина доноси Скупштина општине на предлог председника општине или најмање 10 одборника Скупштине општине Гаџин Хан.

Члан 4.

На основу Одлуке о проглашавању за почасног грађанина издаје се повеља .

Облик и садржину Повеље утврђује надлежна Комисија.

Повељу уручује председник општине на Дан општине (12. октобар) или на другој пригодној свечаности у току календарске године.

Члан 5.

Ова одлука ступа на снагу наредног дана од дана доношења.

Члан 6.

Доношењем ове Одлуке престаје да важи Одлука о установљењу признања почасног грађанина Општине Гаџин Хан сл.Града Ниша бр.13/1999 .

Члан 7.

Ову Одлуку објавити у „Службеном листу града Ниша“.

Број:

У Гаџином Хану, дана

СКУПШТИНА ОПШТИНЕ ГАЏИН ХАН

 ПРЕДСЕДНИК

 Марија Цветковић